Diari Oficial de la Generalitat Valenciana


Sumari del DOGV 10495, del 09-12-2024 (2024/12164)

ANUNCI pel qual sotmet a informació pública les sol·licituds d'autorització administrativa prèvia i autorització administrativa de construcció, amb avaluació d'impacte ambiental ordinària i amb declaració d'utilitat pública, corresponent al projecte de Línia elèctrica 220 kV Torrellano-Santa Pola, termes municipalés d'Elx i Santa Pola, província d'Alacant. Expedient ATLINE/2024/67/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10051

Data del DOGV
:   09-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/12496

CVE
:   WMEC-K-0925-41093

Data del document
:   19-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Red Eléctrica de España, SAU, va presentar, amb data 5 de juny de 2024, sol·licitud d'autorització administrativa prèvia i autorització administrativa de construcció, als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 53 de la Llei 24/2013, de 26 de desembre, del sector elèctric, en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en l'article 36 de la Llei 21/2013, de 9 de desembre, d'avaluació ambiental; per això, se sotmet a informació pública la sol·licitud d'autorització administrativa prèvia i d'autorització administrativa de construcció amb declaració d'utilitat pública de la instal·lació elèctrica que s'indica:

Sol·licitant: Red Eléctrica de España, SAU.

Objecte de la sol·licitud: autorització administrativa prèvia i autorització administrativa de construcció amb avaluació d'impacte ambiental i amb declaració d'utilitat pública d'instal·lació de línia elèctrica d'alta tensió.

Pressupost: 18.483.599,87 €.

Característiques generals del projecte: línia aerosubterrània de 13511 m, repartits en un tram de 8810 m aeris amb 24 suports, i 4430 m subterranis, en rasa entubada formigonada, dividits en dos trams enterrats de 368 m i 4062 m.

Emplaçament: termes municipals d'Elx i Santa Pola, província d'Alacant.

Òrgan competent per a resoldre: Direcció General d'Energia i Mines

Documents sotmesos a informació pública:

– Projecte tècnic administratiu de línia elèctrica 220 kV Torrellano-Santa Pola.

– Estudi d'impacte ambiental.

– Relació concreta i individualitzada dels béns i drets de necessària expropiació.

Els documents seran exposats per a consulta pública en la següent adreça electrònica: <https://cindi.gva.es/es/web/energia/alacant2>, en castellà i <https://cindi.gva.es/va/web/energia/alacant2>, en valencià, en l'apartat d’Informació pública, disponibles l'endemà de la publicació.

Cosa que es fa pública per a coneixement general i perquè aquelles persones que es consideren afectades en els seus drets puguen examinar la documentació mencionada en l'adreça electrònica indicada o, presencialment, en el Servici Territorial d'Indústria, Energia i Mines, situat al c/ Churruca, 29 d'Alacant, així com dirigir al servici territorial esmentat les al·legacions que es consideren oportunes en el termini de trenta dies hàbils, comptats a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint al següent enllaç <https://www.gva.es/es/inicio/procedimientos?id_proc=g95565>, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades que puguen personar-se, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, i que interposen els recursos procedents contra la resolució definitiva del procediment.

  

Alacant, 19 de novembre de 2024

Sara Blanes Bas

Cap del Servici Territorial d'Indústria, Energia i Mines d'Alacant

Esta disposició conté annexos. Consulteu-ne la versió en PDF.